**ОТЧЕТ**

**ЗА ДЕЙНОСТТА НА НЧ „ПРОСВЕТА-1935”,**

**С. ЗМЕЙНО , ОБЩ.ОМУРТАГ**

**ЗА 2022г.**

НЧ „Просвета-1935”, с.Змейно е самостоятелно, традиционно, самоуправляващо се българско културно-просветно сдружение на населението. То работи на принципите на доброволността, демократизма и автономията. Читалището не е политическа организация, в неговата дейност могат да участват всички физически лица без ограничения за възраст, пол, политически и религиозни възгледи и етническо самосъзнание. НЧ „Просвета-1935“ активно работи във взаимодействие с културни, учебни заведения, обществени, стопански и други организации.

През отчетната 2022г. година най-общо работата на ЧН е свързана с Приемане на Отчета за дейността на читалището за 2021г.; приемане на Финансовия отчет на читалището за 2021г.; приемане Бюджета на читалището за 2022г.; периодично приема информация за работата на библиотеката от читалищния секретар; приемане на Отчета за дейността на читалището за първото полугодие на 2022г.; периодично обсъжда състоянието на материалната база и за финансовото състояние на читалището; приемане на Плана за читалищната дейност за 2023г. и други организационни въпроси.

Към 31.12.2022г. библиотеката разполага с 6371 тома книги, повечето от които са детска литература, следва българска художествена литература, чуждестранна художествена литература, селско-стопанска литература, география, история и др. Фондът на библиотеката е със свободен достъп, всеки, който я посети може да мине между стелажите и избере желаната от него книга или с помощта на читалищния секретар. Регистрираните читалищни членове са 50. Отчислена литература през 2022г. нямаме.

**КУЛТУРНО-МАСОВА ДЕЙНОСТ:**

Поради липса на средства за заплащане на ръководител в читалището през 2022г. няма самодейна група. През отчетната година с наши сили и с помощта на читалищното настоятелство бяха организирани и проведени следните културно-масови мероприятия: подредихме витрини и кътове в библиотеката за различни празници и бележити дати и годишнини; с младежите от селото проведохме тематична вечер за Св.Валентин и Трифон зарезан, на която бяха организирани забавна викторина и томбола. Посрещнахме баба Марта с населението от различни възрастови групи и се закичихме с мартеници, които изработихме предварително с деца и младежи; Отбелязахме Националния празник на РБългария , за който бяхме подготвили кратка презентация за събитията, довели до Освобождението и бяха изпълнени от ученици стихотворения за България; чествахме 8 март – Международния ден на жената; във връзка със Седмицата на детската книга проведохме колективно четене на приказки от български автори с ученици от 1-ви до 4-ти клас; обявихме и проведохме конкурс за рисунка на тема „Великден”, като най-добрите творби бяха отличени и наградени; през лятната ваканция проведохме състезания по народна топка с деца и футболна среща с младежи и възрастни; организирахме и проведохме конкурс за детска рисунка на тема „Златна есен”, като най-добрите рисунки бяха отличени и наградени, а всички рисунки бяха експонирани в библиотеката; проведохме беседа с читателите за опазване на книгите и тяхното навременно връщане в библиотеката;за деня на народните будители проведохме беседа с ученици, на която обсъдихме будителството в миналото и какво е да си будител днес; в навечерието на коледните празници пресъздадохме обичая „Коледуване”; проведохме колективно четене на книжки за Дядо Коледа с ученици от 1-ви и 2-ри клас; организирахме и проведохме коледно-новогодишно веселие в библиотеката с малки и големи.

**РЪКОВОДНО-УПРАВЛЕНЧЕСКА ДЕЙНОСТ**

1. Редовно се обсъжда дейността на читалището с читалищното настоятелство.
2. Субсидирана численост на персонала – щатно разпределение утвърдено – 0,5бр.
3. Средства за издръжка на читалището за 2022г. – 6187,00лв
4. Събран читалищен членски внос за 2022г. – 25,00лв.
5. Управленческа инициатива при стопанисване на читалищната собственост и набиране на собствени средства, събиране на членски внос.

**БИБЛИОТЕЧНА ДОКУМЕНТАЦИЯ**

1. Читателски дневник – води се според изискванията
2. Инвентарна книга – води се редовно.

Изготвил: ……………………..

Ф.Сеидова - чит. секретар

Председател: …………………..

А.Ахмедова

**ПЛАН**

**за дейността на НЧ „ Просвета-1935”,**

**с. Змейно, Община Омуртаг за 2023 година**

**I.ОСНОВНИ ЦЕЛИ И ЗАДАЧИ**

1. По-нататъшно утвърждаване на читалището като център за съдържателна и разнообразна културна дейност.
2. Да се създават, опазват и разпространяват духовните ценности, да се разкриват творческите способности и да се задоволяват културните потребности и интереси на населението.
3. Читалището да осъществява своите цели и задачи чрез различни форми, като:

* да бъде средище на духовен живот;
* да запазва обичаите и традициите на селото;
* осигуряване достъп до информация.

За постигане на своите цели читалището да извършва дейности, като:

* да поддържа общодостъпна библиотека с читалня, да създава и поддържа информационни мрежи и др.
* да организира изложби, чествания, празненства, младежки дейности и др.

**II. БИБЛИОТЕЧНА ДЕЙНОСТ**

1. Непрекъснато да се подобрява работата с книгата, с оглед тя да навлезе във всеки дом като средство за естетическо възпитание.

* чрез лични разговори с читателите, същите да се насочат към подходящи заглавия;
* да се водят редовно беседи с читателите за опазване на книгите и навременното им връщане в библиотеката.

1. Планово и ритмично да се обогатява книжния фонд с новоизлязла литература. Да се закупува подходяща литература както за деца от начален етап на образование, така и за младежта и възрастното население. Да се извърши почистване на книжния фонд от морално остарели и физически изхабени книги.
2. За подобряване организацията на обслужването и привличането на повече читатели да се подреждат витрини с най - новите книги.
3. Да се провеждат културно-масови мероприятия.

**III. ЗАСЕДАНИЯ НА ЧИТАЛИЩНОТО НАСТОЯТЕЛСТВО**

**Януари /Февруари 2023г.**

1. Приемане на Отчета за дейността на читалището за 2022г.
2. Приемане на Финансовия отчет на читалището за 2022г.

**Март 2023г.**

1. Приемане Бюджета на читалището за 2023г.
2. Текущи въпроси

**Април/Май 2023г.**

1. Информация за работата на библиотеката

**Юни/Юли 2023г.**

1. Приемане на план за работата през лятото
2. Отчет за дейността на читалището през първото полугодие на 2023г.

**Септември 2023г.**

1. Информация за състоянието на материалната база на читалището.
2. Информация за финансовото състояние.

**Ноември/Декември 2023г.**

1. Приемане на Плана за читалищната дейност за 2024г.
2. Организационни въпроси, свързани с предстоящите празници.

**IV. КУЛТУРНО-МАСОВА ДЕЙНОСТ**

Да се използват всички форми на културно-масова работа, работа с книгата, тематични вечери, викторини, конкурси и други прояви:

* Провеждане на Вечер на Св.Валентин и Трифон зарезан
* Отбелязване на 3 март- Националния празник на РБългария
* Честване на 8-ми март –Международния ден на жената
* Провеждане на Седмица на детската книга и изкуствата за деца

*Маратон на четенето*

*Конкурс за детска рисунка на тема „Любим герой от приказките”*

* Обявяване и провеждане на конкурси, свързани с великденските празници

*Конкурс за най-писано яйце*

*Конкурс за най-красива Великденска украса*

* Отбелязване Деня на славянската писменост и култура
* Организиране и провеждане на беседа на тема „Правилно и здравословно хранене”
* Колективни четения на детски книги
* Организиране и провеждане на поход сред природата с цел събиране на билки и природни материали
* Организиране и провеждане на спортни състезания
* Организиране и провеждане на беседа за будителите. Изготвяне и представяне на презентация „Будителството – в миналото и днес”
* Кулинарна изложба на тема „Бъдни вечер”
* Обсъждане на книги от известни автори
* Честване на Нова година
* Провеждане на младежки увеселения
* Кътове и витрини, посветени на различни празници

**V. МАТЕРИАЛНО-ТЕХНИЧЕСКА БАЗА И ФИНАНСОВО СЪСТОЯНИЕ**

1. Рационално и целесъобразно изразходване на средствата, опазване на читалищното имущество.

2. Събиране на членски внос

3. Правилно водене на финансовата отчетност и документация

4. Да се извърши почистване на книжния фонд от морално остарели и физически изхабени книги.

5. Да се закупи подходяща литература

6. При възможност да се отделят средства за абонамент на вестници и списания и закупуване на дървени стелажи за библиотеката.

Изготвил: ……………………..

Ф.Сеидова - чит. секретар

Председател: …………………..

А.Ахмедова